صحیح ابن خزیمہ

صحیح ابن خزیمہ کا پورا نام مختصر المختصر من المسند الصحیح ہے۔ یہ ایک سنی عالم ابن خزیمہ کی تصنیف ہے۔
امام ابن خزیمہ کاشمار اکابر محدثین او رنامور ائمہ فن میں ہوتا ہے احادیث پر ان کی نظر نہایت وسیع اور گہر ی تھی فقہ میں بھی ان کادرجہ نہایت بلند تھا وہ کم سنی میں ہی امام و حافظ حدیث کی حیثیت سے مشہور ہو گئے تھے ان کے معاصر علما اور ارباب کمال ا ن کے علم وکمال کے معترف تھے امام ابن خزیمہ محدث وفقہی ہونے کے ساتھ ساتھ نامور مصنف بھی تھے ان کی تصنیفات 140 سے زائد ہیں۔
بہت نفیس تبویب ہے ہر باب باندھنے میں ابن خزیمہ سب پر بازی لے گئے یہ کتاب 4 جلدوں پر مشتمل ہے۔آثار الحدیث ،ڈاکٹر خالد محمود،جلد دوم صفحہ189 دارالمعارف لاہور
 امام ابن خزیمہ کی سب سے مایہ ناز تالیف ہے ِ، اس کا شمار حدیث کی اہم اور معتبر کتابوں میں ہوتا ہے۔ علامہ سیوطی نے بخاری ومسلم کے بعد جن کتابوں کو زیادہ معتبر بتایا ہے، ان میں کتب صحاح کے ساتھ اس کا بھی ذکر کیا ہے، وہ یہ بھی لکھتے ہیں کہ صحیح ابن خزیمہ کا پایہ صحیح ابن حبان سے زیادہ ہے، کیونکہ ابن خزیمہ نے صحت کی جانب زیادہ توجہ کی ہے۔ وہ ادنٰی شبہ پر بھی توقّف سے کام لیتے ہیں َ اور یہ صحت میں صحیح مسلم کے قریب ہے"۔
لیکن و اضح رہے کہ اس میں ساری حدیثیں صحیح نہیں ہیں جیسا کہ بعض لوگوں کا خیال ہے، بلکہ اس میں صحیح، حسن کے ساتھ کچھ ضعیف حدیثیں بھی ہیں۔
 ابن خزیمہ کے شیوخ صحیح میں 
صحيح ابن خزیمہ کی دار التأصیل کی طباعت میں روایات کی کل تعداد (3573) ہے اور شیوخ کی تعداد (287) ہے۔

+ وہ شیوخ جن سے ابن خزیمہ نے سب سے زیادہ روایتیں صحیح میں نقل کیں (ترتیب روایات کی کثرت کے اعتبار سے) نمبر  شیخ کا نام  روایات کی تعداد 1  بندار  560 2  الذہلی  301 3  عبد الجبار  223 4  یعقوب الدورقی  222 5  الزمن  206 6  یونس الصدفی  178 7  یوسف القطان  154 8  سلم بن جنادہ  146 9  احمد بن عبدہ الضبی  143 10  سعید بن عبد الرحمن  122 11  محمد بن عبد الاعلیٰ  107 12  علی بن خشرم  101
 حوالہ حدیث 

زمرہ:837ء کی پیدائشیں
زمرہ:923ء کی وفیات
زمرہ:ایرانی فضلا
زمرہ:حدیث
زمرہ:دسویں صدی کی عربی کتب
زمرہ:سنی کتب احادیث
زمرہ:شوافع
زمرہ:کتب اہل سنت
زمرہ:کتب حدیث
زمرہ:مدونین حدیث
زمرہ:محدثین
زمرہ:نویں صدی کی عربی کتب
زمرہ:نیشاپوری محدثین
زمرہ:سرورق سے عاری کتابیں